മീറ്റര് കമ്ബനിയില് പുതിയ രണ്ട് യൂനിറ്റുകള് കൂടി ഇരവിപുരം: കൊല്ലൂര്വിള പള്ളിമുക്കിലെ മീറ്റര് കമ്ബനിയില് യുൈനറ്റഡ് ഇലക്ട്രിക്കല് ഇന്ഡസ്ട്രീസ് പുതുതായി ആരംഭിക്കുന്ന സ്മാര്ട്ട് എനര്ജി മീറ്റര്, സ്മാര്ട്ട് വാട്ടര് മീറ്റര് യൂനിറ്റുകളുടെ ഉദ്ഘാടനം വെള്ളിയാഴ്ച വൈകീട്ട് മൂന്നിന് നടക്കും. സംസ്ഥാന സര്ക്കാറിന്െറ നൂറു ദിന കര്മപദ്ധതികളുടെ ഭാഗമായാണ് പൊതുമേഖല സ്ഥാപനമായ ആരംഭിക്കുന്നത്. മന്ത്രിമാരായ പി. രാജീവ്, കെ.എന്. ബാലഗോപാല് എന്നിവര് ചേര്ന്നാണ് ഉദ്ഘാടനം നടത്തുന്നത്. എം. നൗഷാദ് എം.എല്.എ ചടങ്ങില് അധ്യക്ഷത വഹിക്കും. മീറ്റര് കമ്ബനിക്ക് മുന്നേറാന് സര്ക്കാര് കനിയണം ചിത്രം ഇരവിപുരം: മീറ്റര് കമ്ബനിയെ പഴയകാല പ്രൗഢിയിലേക്ക് തിരിച്ചെത്തിക്കാന് സംസ്ഥാന സര്ക്കാര് കനിയണം. ഇവിടെ ഉല്പാദിപ്പിക്കുന്ന സ്മാര്ട്ട് മീറ്റര്, എല്.ഇ.ഡി വിളക്കുകള്, സ്മാര്ട്ട് വാട്ടര് മീറ്റര്, വെഹിക്കിള് ട്രാക്കിങ് സിസ്റ്റം, എ.ബി സ്വിച്ച് എന്നിവ ടെന്ഡറില്ലാതെ മീറ്റര് കമ്ബനിയില്നിന്ന് വാങ്ങാന് ബന്ധപ്പെട്ട വകുപ്പുകള്ക്ക് സര്ക്കാര് നിര്ദേശം നല്കണമെന്ന ആവശ്യമാണ് ഇപ്പോള് ഉയരുന്നത്. ഒന്നാം പിണറായി സര്ക്കാറിന്െറ അവസാന കാലത്ത് മുഖ്യമന്ത്രിയുടെ പന്ത്രണ്ടിന പരിപാടിയില് ഉള്പ്പെടുത്തി തദ്ദേശ സ്വയംഭരണ സ്ഥാപനങ്ങള്ക്ക് തെരുവുവിളക്കുകള് സ്ഥാപിക്കുന്നതിനായി നടപ്പാക്കിയ നിലാവ് പദ്ധതി പൊതുമേഖല സ്ഥാപനങ്ങളെ ഇല്ലാതാക്കുന്ന നിലയിലേക്കാണ് പോകുന്നത്. പദ്ധതിക്കായി പൊതുമേഖല സ്ഥാപനങ്ങളില്നിന്ന് തെരുവുവിളക്കുകള് കെ.എസ്.ഇ.ബി വാങ്ങാത്തത് മീറ്റര് കമ്ബനിയുടെ നട്ടെല്ലൊടിക്കും. തദ്ദേശസ്വയംഭരണ സ്ഥാപനങ്ങള്ക്കുള്ള എല്.ഇ.ഡി വിളക്കുകള്ക്കുള്ള തുക കെ.എസ്.ഇ.ബിക്ക് ഡിപ്പോസിറ്റ് ചെയ്യുകയാണ് ഇപ്പോള് ചെയ്യുന്നത്. കെ.എസ്.ഇ.ബി ഓപണ് ടെന്ഡറിലൂടെ കരാര് കൊടുക്കുന്നതിനാല് കരാറെല്ലാം സ്വകാര്യ, ബഹുരാഷ്ട്ര കുത്തകകള് സ്വന്തമാക്കുകയാണ്. സര്ക്കാറിന്െറ ഷെയര് പര്ച്ചേസ് മാനുവല് പ്രകാരം പൊതുമേഖല സ്ഥാപനങ്ങളില്നിന്നും അഞ്ചുവര്ഷം വരെ ടെന്ഡറില്ലാതെ സാധനങ്ങള് വാങ്ങാം. നിലാവ് പദ്ധതിയില് ഇത് അട്ടിമറിക്കപ്പെട്ടിരിക്കുകയാണ്. കഴിഞ്ഞ നാലുവര്ഷമായി മീറ്റര് കമ്ബനിയില്നിന്നും തദ്ദേശസ്വയംഭരണ സ്ഥാപനങ്ങള്ക്ക് വിതരണം ചെയ്ത എല്.ഇ.ഡി വിളക്കുകളെക്കുറിച്ച് ഒരു പരാതിയും ഉണ്ടായിട്ടിെല്ലന്ന് കമ്ബനി അധികൃതര് പറയുന്നു. കമ്ബനിയില് ഉല്പാദിപ്പിക്കുന്ന എ.ബി സ്വിച്ച് ഗുണമേന്മയുള്ളതാണെന്ന് കെ.എസ്.ഇ.ബി തന്നെ സര്ട്ടിഫൈ ചെയ്തിട്ടുണ്ടെങ്കിലും ഇതിനാവശ്യമായ ഓര്ഡര് നല്കാന് കെ.എസ്.ഇ.ബി തയാറാകുന്നില്ല. കമ്ബനിയില് ഉല്പാദിപ്പിക്കുന്ന വെഹിക്കിള് ട്രാക്കിങ് സിസ്റ്റം വാഹനങ്ങളില് ഫിറ്റ് ചെയ്യുന്നതിന് മോട്ടോര് വാഹന വകുപ്പ് നിര്ദേശം നല്കിയാല് പ്രയോജനകരമാകുമെന്ന് തൊഴിലാളികള് പറയുന്നു.